DEĊIŻJONI TAL-KUMMISSJONI
tat-28 ta' Novembru 2008
li tawtorizza ċerti Stati Membri jirrevedu l-programm annwali tagħhom ta’ monitoraġġ tal-BSE
(notifikata taħt id-dokument numru C(2008) 7288)
(It-testi bil-lingwa Spanjola, Daniża, Ġermaniża, Griega, Ingliża, Franċiża, Taljana, Olandiża, Portugiża, Finlandiża u Svediża biss huma awtentiċi)
(2008/908/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament (KE) Nru 999/2001 tal-Parlament Ewropew u tal-Kunsill tat-22 ta’ Mejju 2001 li jistabbilixxi regoli għall-prevenzjoni, il-kontroll u l-eradikazzjoni ta’ ċerti enċefalopatiji sponġiformi li jittieħdu (1), u b’mod partikolari t-tieni subparagrafu tal-Artikolu 6(1b) tiegħu,
Billi:
(1)
Ir-Regolament (KE) Nru 999/2001 jistabbilixxi regoli għall-prevenzjoni, il-kontroll u l-eradikazzjoni tal-enċefalopatiji sponġiformi li jittieħdu (TSEs) fl-annimali. Dan jistipula li kull Stat Membru għandu jwettaq programm annwali ta’ monitoraġġ għat-TSEs imsejjes fuq is-sorveljanza attiva u passiva, skont l-Anness III għal dak ir-Regolament.
(2)
L-Artikolu 6(1b) tar-Regolament (KE) Nru 999/2001 jistipula li l-Istati Membri kollha li jistgħu juru t-titjib tal-qagħda epidemjoloġika tal-pajjiż, skont ċerti kriterji li għandhom jiġu stabbiliti skont il-proċedura msemmija f’dak l-Artikolu, jistgħu japplikaw biex il-programmi tagħhom ta’ monitoraġġ jiġu riveduti.
(3)
Il-punt 7 tal-Parti I tal-Kapitolu A tal-Anness III għar-Regolament (KE) Nru 999/2001 jistabbilixxi tagħrif li għandu jiġi ppreżentat lill-Kummissjoni kif ukoll il-kriterji epidemjoloġiċi li magħhom għandhom jikkonformaw l-Istati Membri li jixtiequ jirrevedu l-programmi annwali tagħhom ta’ monitoraġġ.
(4)
Fis-17 ta’ Lulju 2008, l-Awtorità Ewropea għas-Sigurtà fl-Ikel ippubblikat żewġ opinjonijiet xjentifiċi relatati mar-reviżjoni tas-sistema ta’ monitoraġġ tal-BSE f’xi wħud mill-Istati Membri. Dawk l-opinjonijiet jipprovdu evalwazzjoni dwar il-livell ta’ riskju addizzjonali għas-saħħa tal-bnedmin u tal-annimali wara l-implimentazzjoni ta’ sistema ta’ monitoraġġ riveduta tal-BSE fil-15-il Stat Membru tal-Komunità qabel l-1 ta’ Mejju 2004, u jikkonkludu li ta’ kull sena, ikun hemm anqas minn każ wieħed ta’ BSE li jinqabeż f’dawk l-Istati Membri jekk l-età tal-annimal bovin koperta mill-monitoraġġ tal-BSE tkun żdiedet minn 24 xahar għal 48 xahar.
(5)
Fis-17 ta’ Lulju 2008, l-Italja ppreżentat lill-Kummissjoni applikazzjoni biex jiġi rivedut il-programm annwali tagħha ta’ monitoraġġ tal-BSE.
(6)
Fis-7 ta’ Awwissu 2008, l-Irlanda ppreżentat lill-Kummissjoni applikazzjoni biex jiġi rivedut il-programm annwali tagħha ta’ monitoraġġ tal-BSE.
(7)
Fit-13 ta’ Awwissu 2008, l-Awstrija ppreżentat lill-Kummissjoni applikazzjoni biex jiġi rivedut il-programm annwali tagħha ta’ monitoraġġ tal-BSE.
(8)
Fit-13 ta’ Awwissu 2008, id-Danimarka ppreżentat lill-Kummissjoni applikazzjoni biex jiġi rivedut il-programm annwali tagħha ta’ monitoraġġ tal-BSE.
(9)
Fil-15 ta’ Awwissu 2008, ir-Renju Unit ippreżenta lill-Kummissjoni applikazzjoni biex jiġi rivedut il-programm annwali tiegħu ta’ monitoraġġ tal-BSE.
(10)
Fl-20 ta’ Awwissu 2008, il-Lussemburgu ppreżenta lill-Kummissjoni applikazzjoni biex jiġi rivedut il-programm annwali tiegħu ta’ monitoraġġ tal-BSE.
(11)
Fit-28 ta’ Awwissu 2008, il-Ġermanja ppreżentat lill-Kummissjoni applikazzjoni biex jiġi rivedut il-programm annwali tagħha ta’ monitoraġġ tal-BSE.
(12)
Fit-28 ta’ Awwissu 2008, l-Olanda ppreżentat lill-Kummissjoni applikazzjoni biex jiġi rivedut il-programm annwali tagħha ta’ monitoraġġ tal-BSE.
(13)
Fid-29 ta’ Awwissu 2008, il-Finlandja ppreżentat lill-Kummissjoni applikazzjoni biex jiġi rivedut il-programm annwali tagħha ta’ monitoraġġ tal-BSE.
(14)
Fid-29 ta’ Awwissu 2008, l-Iżvezja ppreżentat lill-Kummissjoni applikazzjoni biex jiġi rivedut il-programm annwali tagħha ta’ monitoraġġ tal-BSE.
(15)
Fl-4 ta’ Settembru 2008, il-Portugall ippreżenta lill-Kummissjoni applikazzjoni biex jiġi rivedut il-programm annwali tiegħu ta’ monitoraġġ tal-BSE.
(16)
Fit-8 ta’ Settembru 2008, Franza ppreżentat lill-Kummissjoni applikazzjoni biex jiġi rivedut il-programm annwali tagħha ta’ monitoraġġ tal-BSE.
(17)
Fid-9 ta’ Settembru 2008, Spanja ppreżentat lill-Kummissjoni applikazzjoni biex jiġi rivedut il-programm annwali tagħha ta’ monitoraġġ tal-BSE.
(18)
Fil-11 ta’ Settembru 2008, il-Belġju ppreżenta lill-Kummissjoni applikazzjoni biex jiġi rivedut il-programm annwali tiegħu ta’ monitoraġġ tal-BSE.
(19)
Fis-17 ta’ Settembru 2008, il-Greċja ppreżentat lill-Kummissjoni applikazzjoni biex jiġi rivedut il-programm annwali tagħha ta’ monitoraġġ tal-BSE.
(20)
Fit-18 ta’ Settembru 2008, l-applikazzjonijiet ippreżentati minn dawk il-15-il Stat Membru ġew evalwati minn grupp ta’ ħidma ad-hoc magħmul minn esperti li kkonkluda li l-analiżijiet tar-riskju pprovduti mill-Istati Membri bħala sostenn għall-applikazzjoni tagħhom kienu xierqa u jiżguraw il-ħarsien tas-saħħa tal-bnedmin u tal-annimali. Ir-rekwiżiti kollha stabbiliti fit-tielet subparagrafu tal-Artikolu 6(1b) u l-kriterji epidemjoloġiċi kollha stipulati fil-punt 7 tal-Parti I tal-Kapitolu A tal-Anness III għar-Regolament (KE) Nru 999/2001 li magħhom iridu jikkonformaw l-Istati Membri biex juru t-titjib tal-qagħda epidemjoloġika tagħhom ġew iċċekkjati wkoll u nstab li ġew sodisfatti.
(21)
Għaldaqstant huwa xieraq li l-15-il Stat Membru, li l-applikazzjonijiet tagħhom ġew ivvalutati b’mod favorevoli, jiġu awtorizzati jirrevedu l-programm annwali tagħhom ta’ monitoraġġ u jżommu t-48 xahar bħala l-limitu ġdid ta’ età għall-ittestjar tal-BSE f’dawk l-Istati Membri.
(22)
Xi Stati Membri li ssieħbu fil-Komunità mill-1 ta’ Mejju 2004 iżda bdew jagħmlu l-isforz biex jikkonformaw matul is-snin ta’ qabel l-adeżjoni tagħhom, ippreżentaw ukoll lill-Kummissjoni l-applikazzjonijiet biex jirrevedu l-programmi annwali tagħhom ta’ monitoraġġ tal-BSE. Minbarra l-evalwazzjoni xjentifika u biex tiġi verifikata l-konformità mal-kriterji epidemjoloġiċi, l-Uffiċċju Veterinarju u tal-Ikel (FVO) hu mistenni li jwettaq spezzjoni f’dawn l-Istati Membri kif ukoll f’dawk li se japplikaw għal reviżjoni tal-programm tagħhom. Il-Kummissjoni rċeviet talbiet għal reviżjoni mis-Slovenja u minn Ċipru.
(23)
Għal raġunijiet prattiċi, huwa xieraq li d-data tal-bidu tal-programmi annwali riveduti ta’ monitoraġġ taħbat mas-sena baġitarja tal-Komunità.
(24)
Il-miżuri stipulati f’din id-Deċiżjoni huma skont l-opinjoni tal-Kumitat Permanenti għall-Katina Alimentari u s-Saħħa tal-Annimali,
ADOTTAT DIN ID-DEĊIŻJONI:
Artikolu 1
Mill-1 ta’ Jannar 2009, l-Istati Membri mniżżla fl-Anness għal din jistgħu jirrevedu l-programm annwali tagħhom ta’ monitoraġġ kif stipulat fl-Artikolu 6(1) tar-Regolament (KE) Nru 999/2001 (‘il-programmi annwali riveduti ta’ monitoraġġ’).
Artikolu 2
Il-programmi annwali riveduti ta’ monitoraġġ għandhom japplikaw biss għall-popolazzjoni nazzjonali ta’ bovini tal-Istat Membru kkonċernat u għandhom ikopru għall-inqas l-annimali bovini kollha li jkollhom aktar minn 48 xahar u li jappartjenu għas-subpopolazzjonijiet li ġejjin:
(a)
l-annimali kif imsemmija fil-punt 2.2 tal-Parti I tal-Kapitolu A tal-Anness III għar-Regolament (KE) Nru 999/2001;
(b)
l-annimali kif imsemmija fil-punt 2.1 tal-Parti I tal-Kapitolu A tal-Anness III għar-Regolament (KE) Nru 999/2001;
(ċ)
l-annimali kif imsemmija fil-punt 3.1 tal-Parti I tal-Kapitolu A tal-Anness III għar-Regolament (KE) Nru 999/2001.
Artikolu 3
Din id-Deċiżjoni hija indirizzata lir-Renju tal-Belġju, ir-Renju tad-Danimarka, ir-Repubblika Federali tal-Ġermanja, l-Irlanda, ir-Repubblika Ellenika, ir-Renju ta’ Spanja, ir-Repubblika Franċiża, ir-Repubblika Taljana, il-Gran Dukat tal-Lussemburgu, ir-Renju tal-Olanda, ir-Repubblika tal-Awstrija, ir-Repubblika Portugiża, ir-Repubblika tal-Finlandja, ir-Renju tal-Iżvezja u r-Renju Unit tal-Gran Brittanja u l-Irlanda ta’ Fuq.
Magħmula fi Brussell, 28 ta’ Novembru 2008.